recursal/SuperWikiNEXT-32B huggingface dataset:
பார்மேட்டு அயனியின் அமைப்பு
**பார்மேட்டு** *( Formate )* என்பது  பார்மிக் அமிலத்தில்  இருந்து  புரோட்டான்  நீக்கம் செய்யப்பட்டு பெறப்படும் ஒரு  எதிர்மின் அயனி  யாகும். இதன்  மூலக்கூறு வாய்பாடு  CHOO− அல்லது HCOO− அல்லது HCO2− என்று பல்வேறு வகைகளில் குறிப்பிடப்படுகிறது. பன்னாட்டு தனி மற்றும் பயன்பாட்டு வேதியியல் ஒன்றியம் இந்த எதிர்மின் அயனியை மெத்தனோயேட்டு என்ற பெயரால் குறிக்கிறது.  கரிம வேதியியலில் இதுவே மிகச்சிறிய கார்பாக்சிலேட்டு எதிர் மின்அயனியாக விளங்குகிறது. பார்மேட்டு சேர்மம் என்பது பார்மிக் அமிலத்தினுடைய  உப்பு  அல்லது எசுத்தர் ஆகும்.

உயிர்வேதியியல்
--------------

பார்மேட்டு அதிக அளவில்  கல்லீரலிலும்  வளர்கரு செல்களில் உள்ள  இழைமணிகளிலும், புற்றுநோய் செல்களிலும் உயிர்ச்ச்த்து சுழற்சியின் போது உற்பத்தி செய்யப்படுகிறது :. 

 பார்மேட்டு டிஐதரசனேசு  என்ற  நொதியால் , பார்மேட்டு நேர்மாறாக  ஆக்சிசனேற்றம்  செய்யப்படுகிறது:.

HCO2− → CO2 + H+ + 2 e−

பார்மேட்டு எசுத்தர்கள் மற்றும் உப்புகள்
---------------------------------------

பார்மேட்டு எசுத்தர்கள் ROC(O)H அல்லது (RO2CH) என்ற மூலக்கூறு வாய்பாடால் குறிக்கப்படுகின்றன.  ஆல்ககால் கள் பார்மிக் அமிலத்தில் கரையும்போது இவை தன்னியலார்ந்த முறையில் உருவாகின்றன. 

பார்மேட்டு உப்புகள் M(O2CH) என்ற மூலக்கூறு வாய்பாடால் குறிப்பிடப்படுகின்றன. இத்தகைய உப்புகள் கார்பாக்சில் நீக்கவினைக்கு நேர்மாறான நிலையில் கிடைப்பவையாகும். உதாரணமாக நீரேறிய  நிக்கல் பார்மேட்டு  என்ற உப்பைக் கூறலாம். இது சுமார் 200 பாகை  செல்சியசு  வெப்பநிலையில் கார்பாக்சிலேற்ற வினைக்கு உட்பட்டு இறுதியாக உலோக  நிக்கல்  துகளைக் கொடுக்கிறது.

Ni(O2CH)2(H2O)x → Ni + 2 CO2 + x H2O + H2
இத்துகள் நிக்கல்  ஐதரசனேற்ற வினைகளில்  வினையூக்கி யாகப் பயன்படுகிறது.

உதாரணங்கள்
----------

* ஈத்தைல் பார்மேட்டு, CH3CH2(HCOO)
* சோடியம் பார்மேட்டு, Na(HCOO)
* மீத்தைல் பார்மேட்டு, CH3(HCOO)
* மீத்தைல் குளோரோபார்மேட்டு, CH3OCOCl
* டிரைஈத்தைல் ஆர்த்தோபார்மேட்டு
* டிரைமீத்தைல் ஆர்த்தோபார்மேட்டு, C4H10O3

மேற்கோள்கள்
-----------

1. ↑  H Frederik Nijhout, et al, In silico experimentation with a model of hepatic mitochondrial folate metabolism, Theoretical Biology and Medical Modeling, 2006, 3:40, link ).
2. ↑  T. Reda, C. M. Plugge, N. J. Abram and J. Hirst, "Reversible interconversion of carbon dioxide and formate by an electroactive enzyme", PNAS 2008 105, 10654–10658. எஆசு:10.1073/pnas.0801290105
**ரொனால்ட் கை டி அல்விஸ்** (*Ronald Guy de Alwis*, பிப்ரவரி 15, 1959 - சனவரி 12, 2013), இலங்கை அணியின் முன்னாள் குச்சக்காப்பாளர். வலது கை துடுப்பாட்டக்காரர், இவர் 11 தேர்வுத் துடுப்பாட்டப்  போட்டிகளிலும் 31 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இலங்கைக்கு சர்வதேச தேர்வு அந்தஸ்து கிடைத்ததையடுத்து 1983 - 1988 ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது.

கை டி அல்விஸ் இங்கிலாந்தில் இடம்பெற்ற 1983 உலகக் கோப்பை போட்டிகளில் குச்சக்காப்பாளராகப் பங்கு பற்றினார். 1987 ஆம் ஆண்டில் ஹோபார்ட் நகரில் இலங்கை விளையாடிய முதலாவது தேர்வுப் போட்டியில் பங்கு பற்றினார். இவர் இறப்பதற்கு சில ஆண்டுகளுக்கு முன்னர் பெண்களுக்கான இலங்கை துடுப்பாட்ட அணிப் பயிற்சியாளராகப் பணியாற்றினார். 1976 முதல் 1979 வரை கொழும்பு புனித தோமையர் கல்லூரி அணிக்காகவும், பின்னர் கொழும்பு சிங்களவர் விளையாட்டுக் கழகத்திற்காகவும் போட்டிகளில் பங்கேற்றார்.

கை டி அல்விஸ் 2012 நவம்பரில் புற்றுநோயால் பாதிக்கப்பட்டு சிகிச்சை பெற்று வந்தார். சிகிச்சை பலனளிக்காமல் 2013, சனவரி 12 சனிக்கிழமை இரவு இறந்தார்.

மேற்கோள்கள்
-----------

1. ↑  Cricketer Guy de Alwis no more, டெய்லி மிரர், சனவரி 13, 2013
2. ↑  Former Sri Lanka keeper Guy de Alwis passes away பரணிடப்பட்டது 2013-01-13 at the வந்தவழி இயந்திரம், எஸ்பிஎஸ், சனவரி 13, 2013
**சிவதொண்டன் நிலையம்** யாழ்ப்பாணம் யோகசுவாமிகளின் அறிவுறுத்தலின் படி உருவாக்கப்பட்ட ஆச்சிரமம் ஆகும். சிவதொண்டன் நிலையம் யாழ்ப்பாணத்திலும் செங்கலடியிலும் இயங்கி வருகின்றன. இவற்றின் நிருவாகம் சிவதொண்டன் சபையின் கீழ் உள்ளது. சிவதொண்டன் சபை வெளியிடுகின்ற ஆன்மீக சஞ்சிகையான சிவதொண்டன் திங்களுக்கு ஒரு முறை வெளியாகின்றது.

நோக்கம்
-------

இச் சிவதொண்டன் நிலையங்கள் துறவியரும், தன்னையறியச் சாதனை புரிவோரும் தங்கும் ஆச்சிரமங்கள் ஆகும். ஆன்மீகச் சாதனையும் அதற்கு உகந்த செயற்பாடுகளுமே இந்நிலையங்களின் தனி நோக்கமாகும்.

அமைப்பு
-------

சிவதொண்டன் நிலையம் இரு பிரதான அங்கங்களைக் கொண்டுள்ளன. மேல் மாடியில் தியான மண்டபமும் கீழே உள்ள மண்டபம் புராண மண்டபமும் காணப்படுகின்றன. தியான மண்டபத்தில் திருவடி பிரதிட்டை செய்யப்பட்டுள்ளது. புராண மண்டபத்தில் சுவாமிகளின் திருவுருவச் சிலை பிரதிட்டை செய்யப்பட்டுள்ளது. புராண மண்டபத்தில் புராண படனம், திருமுறைப் பாரயணம், நற்சிந்தனைப் பாரயணம் என்பன நிகழும்.

பூசைகள்
-------

நித்திய பூசை காலை ஆறு மணிக்கும் மாலையில் நான்கு மணிக்கும் நடைபெறுகின்றன. இவற்றைவிட யோக சுவாமிகள் திருவடி அடைந்த நட்சத்திரமான ஆயிலிய நட்சத்திரப் பூசை நண்பகற்போதில் மேற்கொள்ளப்படுகின்றது. மாதத்தின் முதல் ஞாயிறு யாக நாளக அனுட்டிக்கப்படும். ஒரு யாக நாளில் விரதியராய் சிவதொண்டன் நிலையத்தில் ஒன்று கூடி நற்சிந்தனை உரைநடைப் பகுதியை வாசித்து, அதிற் குறிப்பிட்டுள்ள ஆன்மீக விடயங்கள் பற்றி சிந்தித்து, பின் தியானத்திருப்பர். இதுவே யாக நாளாகும். இது பொதுவாக யாழ் சிவதொண்டன் நிலையத்தில் அனுட்டிக்கப்படும். 

அத்துடன் சிவராத்திரி, திருவடி பூசைத்தினம், குருபூசை, ஆண்டு விழா, திருவெம்பாவை என்பவற்றின் போது சிறப்புப் பூசைகள் நிகழ்கின்றன.

யாழ்ப்பாணம் சிவதொண்டன் நிலையம்
------------------------------

இது யோகசுவாமிகளது திருவுளப்படி 1953 ஆம் ஆண்டு யாழ்ப்பாணம் காங்கேசன்துறை வீதியில் அமைந்துள்ளது. இது தனது ஆண்டு விழாவினை ஆண்டுதோறும் நவம்பர் 4 ஆம் நாளில் கொண்டாடுகின்றது.

செங்கலடி சிவதொண்டன் நிலையம்
---------------------------

இச் சிவதொண்டன் நிலையம் இலங்கையின் கிழக்கு மாகாணத்தில் செங்கலடி கிராமத்தில் மட்டக்களப்பு-செங்கலடி பிரதான வீதியில் அமைந்துள்ளது. இச்சிவதொண்டன் நிலையம் யோகசுவாமிகளது திருவுளப்படி சுவாமிகள் சமாதியடைந்த ஆண்டு (1964) பங்குனி மாதத்தில் நிறுவப்பட்டது.

ஆச்சிரம வாழ்வு நாள்
-------------------

பொதுவாக யோகசுவாமிகளின் பங்குனிமாதக் குருபூசைக்கு முந்திய மூன்று நாட்களும் ஆச்சிரம வாழ்வு நாட்களாக அனுட்டிக்கப்படுகின்றது. மேலும் செங்கலடி சிவதொண்டன் நிலையத்தில் மாதந்தோறும் இரு ஞாயிற்றுக் கிழமைகளில் இது நடைபெறும். ஆச்சிரம வாழ்வு நாளன்று குறிப்பிட்டளவான ஆன்மீக நாட்டங்கொண்ட பக்தர்கள் கூடி ஞான நூல் ஒன்றையோ அல்லது பலதையோ வாசித்து அதன் உண்மைகளை விளங்குவர். இது ஒரு சத்சங்கம் போன்று நடைபெறும். பக்தர்கள் ஆச்சிரம வளவில் இயன்ற தொண்டினையும் மேற்கொள்வர். ஒரு ஆச்சிரமச் சூழலுக்கு ஒப்பான நடைமுறைகள் அன்று நடைபெறும். நண்பகற்போதில் மாகேசுரபூசையும் நிகழும்.

வெளி இணைப்புகள்
---------------

* யாழ்ப்பாணம் சிவதொண்டன் நிலைய இணையத்தளம்
* செங்கலடி சிவதொண்டன் நிலைய இணையத்தளம் பரணிடப்பட்டது 2011-07-28 at the வந்தவழி இயந்திரம்
* நூலகம் திட்டத்தில் சிவதொண்டன் நிலைய நூல்கள்
P - விலை; Q - பண்டத்தின் எண்ணிக்கை ; S - நிரம்பல் ; D - கேள்வி
**கேள்வியும் நிரம்பலும்** அல்லது **தேவையும் வழங்கலும்** (*supply and demand*) குறும்பொருளியல் கோட்பாடுகளில் ஒன்று. சந்தையில் ஒரு பண்டத்தின் விலையைத் தீர்மானிக்கப் பயன்படும் பொருளியியல் மாதிரிகளில் ஒன்று.

கேள்வி
------

குறித்த காலத்தில் குறித்த சந்தையில் குறித்த ஒரு பொருளின் விலை தவிர்ந்த ஏனைய காரணிகள் மாறாத போது அப் பொருளுக்கு நிலவக்கூடிய பல்வேறுபட்ட விலைகளில் நுகர்வோர் கொள்வனவு செய்யத் தயாராகவுள்ள பல்வேறுபட்ட தொகைகள் கேள்வி அல்லது தேவை எனப்படும்.

### தனிநபர் கேள்வி

குறித்த காலத்தில் குறித்த சந்தையில் குறித்த ஒரு பொருளுக்கு நிலவக்கூடிய பல்வேறுபட்ட விலைகளில் ஒரு தனிநபரால் கொள்வனவு செய்யத்தயாராக இருக்கின்ற அளவே தனிநபர் கேள்வி எனப்படும்.

### சந்தைக் கேள்வி

குறித்த காலத்தில் குறித்த சந்தையில் குறித்த ஒரு பொருளுக்கு நிலவக்கூடிய பல்வேறுபட்ட விலைகளில் சந்தையிலுள்ள அனைத்துக் கொள்வனவாளர்களாலும் கொள்வனவு செய்யத்தயாராக இருக்கின்ற பல்வேறுபட்ட தொகைகளின் கூட்டுத்தொகை சந்தைக் கேள்வி எனப்படும்.

### கேள்வியைத் தீர்மானிக்கும் காரணிகள்

1. குறித்த பண்டத்தின் விலை
2. ஏனைய பொருட்களின் விலை
3. வருமானம்
4. சுவை
5. எதிர்பார்க்கை
6. அரச நடவடிககைள

நிரம்பல்
--------

குறித்த காலத்தில் குறித்த சந்தையில் குறித்த ஒரு பொருளுக்கு நிலவக்கூடிய பல்வேறுபட்ட விலைகளில் உற்பத்தியாளர்களால் விற்பனை செய்யத் தயாராகவுள்ள பல்வேறுபட்ட தொகைகள் நிரம்பல் அல்லது வழங்கல் எனப்படும்.

குறிப்பிட்ட பண்டம் ஒன்றை சந்தைக்கு வழங்குகின்ற ஒரு நிறுவனத்தின் நிரம்பல் அத்தனி நிறுவனத்தின் நிரம்பலாக கொள்ளப்படுகிறது.

சகல நிறுவனத்தாலும் குறிப்பிட்ட ஒரு பண்டத்தில் நிரம்பல் செய்யப்படும் தொகைகளின் கூட்டுத் தொகை சந்தை நிரம்பலாக காணப்படும்.

### நிரம்பலை தீர்மானிக்கும் காரணிகள்

1. குறித்த பண்டத்தின் விலை
2. உள்ளீடுகளின் விலை
3. தொழில்நுட்பம்
4. தொடர்புடைய பண்டத்தின் விலை
5. ஏனைய காரணிகள்

| * பா
* உ
* தொ
குறும்பொருளியல் தலைப்புகள் |
| --- |
| 
* கிடைப்பருமை
* சந்தர்ப்பச்செலவு
* இணைபயன் வளையீ
* கேள்வி-நிரம்பல்
* நுகர்வோர்மிகை
* சந்தைச் சமனிலை
* சந்தை
* வரவு செலவுத் திட்டம்
* உற்பத்தி
* செலவு

 |

 ‎
|  |  |
| --- | --- |
| Search Wiktionary | விக்சனரியில் ***emissivity*** என்னும் சொல்லைப் பார்க்கவும். |

ஒரு பொருளின் **காலற்றிறன்** என்பது, அதன் மேற்பரப்பில் இருந்து கதிர்வீசுவதன் மூலம் வெப்பத்தை வெளிவிடும் திறனாகும். இத் திறனை கருபொருள் எனப்படும் பொருளின் வெளிவிடும் திறனோடு ஒப்பிட்டு அதன் வல்லமையைக் குறிப்பதாகும். காலல் என்றால் கக்குதல் அல்லது வெளிவிடுதல் என்று பொருள். இந்தக் காலற்றினைத் துறையியலர் ε அல்லது e எனக் குறிக்க்கிறார்கள். காலற்றிறன், பொருள் கதிர்வீசும் ஆற்றலின் அளவுக்கும், அதே வெப்பநிலையில் ஒரு கரும்பொருள் கதிர்வீசும் ஆற்றலின் அளவுக்கும் உள்ள விகிதம் ஆகும். ஒரு உண்மையான கரும்பொருளின் காலற்றிறன் 1 (ε = 1) ஆகும். ஆனால், பொதுவாக பொருட்களின் காலற்றிறன் ஒன்றிலும் குறைவாகவே (ε < 1) இருக்கும். காலற்றிறன் பண்பலகு இல்லாத ஓர் எண். பொதுவாகப் பொருளின் கருமைத் தன்மையும், மங்கல் தன்மையும் கூடும்போது காலற்றிறன் 1 ஐ அணுகும். தெறிக்கும் தன்மை கூடக்கூட பொருட்களின் காலற்றிறன் குறைந்துகொண்டு செல்லும். நன்றாக மினுக்கிய வெள்ளியின் காலற்றிறன் 0.02 ஆக இருக்கும்.

காலற்றிறன் ஆனது வெப்பநிலை, காலற்கோணம், அலைநீளம் என்பவற்றில் தங்கியுள்ளது. ஒரு மேற்பரப்பின் காலற்றிறன் மாறிலியாக இருப்பதற்காக நிறமாலைசார் காலற்றிறனும், உறிஞ்சுதிறனும் அலைநீளத்தில் தங்கியிருப்பதில்லை என்று எடுத்துக்கொள்வது உண்டு. இது "சாம்பல்நிறப் பொருள் கருதுகோள்" என்பர். பொதுவாகப் "பொருளொன்றின் காலற்றிறன்" என்று குறிக்கப்பட்டாலும், பொருளொன்றின் காலற்றிறன் அதன் தடிப்பில் தங்கியுள்ளது. ஒரு பொருளின் காலற்றிறன் என்னும்போது அது முடிவிலித் தடிப்புக்கொண்ட பொருளின் காலற்றிறனையே குறிக்கும். அப்பொருளின் குறைந்த தடிப்புக்கொண்ட மாதிரிகளின் காலற்றிறன் மேற்குறித்த காலற்றிறனிலும் குறைவாகவே இருக்கும்.
**சிவதருமோத்தரம்** என்னும் நூல் தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் என்னும் சைவப் பெரியாரால் 16 ஆம் நூற்றாண்டில் எழுதப்பட்ட நூல்களில் ஒன்று. அகத்தியர் வினாக்களுக்கு முருகக்கடவுள் சொல்லும் விடைகளைக் கூறுவதாக அமைந்துள்ளது இந்த நூல். வடமொழியிலிருந்து தமிழாக்கம் செய்யும்போது ஆசிரியர் இந்நூலில் தமிழரின் சிவாகமக் கோட்பாடுகளையும் புகுத்தியுள்ளார். 

குருஞான சம்பந்தர் இதன் கருத்துக்களை மறுத்து எழுதியுள்ளார். 
குருஞான சம்பந்தருக்கு 150 ஆண்டுகள் பின்னர் வாழ்ந்த வெள்ளியம்பலவாணத் தம்பிரான், குருஞான சம்பந்தரின் மறுப்பு நூலுக்குச் சிற்றுரையும், பேருரையும் எழுதியதோடு, மறைஞான சம்பந்தருடைய சிவதருமோத்தரம் முதலான நூல்களைப் போற்றியும் எழுதியுள்ளார். 

இது பாயிரம் மற்றும் 12 இயல்களில் 1224 செய்யுள் கொண்டது. முருகன் சொன்ன 12,000 விடைகளுள் 1,800 விடைகள் இவை என்று சொல்லிக்கொண்டு நூல் வளர்கிறது. இதன் இயல்கள் சொல்லும் செய்திகள் வருமாறு:

1. ஆர்வத்துடன் செய்வதே அன்பு, அறம். ஆர்வம் இல்லாமல் செய்தால் அது அன்போ, அறமோ ஆகாது.
2. சிவஞானத்தைத் தாய்மொழியிலும் சொல்லலாம்.
3. தன்மம், தபம், செபம், தியானம், ஞானம் – என யோகம் ஐந்து வகை.
4. 50 வழிபடு தலங்கள் காட்டப்பட்டுள்ளன. வெற்றியூர், காரிக்கரை, விரிஞ்சை, மூவலூர் என்பன அவற்றுள் சில.
5. சிவபூசை முதலான சிவதருமங்கள் கூறப்பட்டுள்ளன.
6. படிக்கும்போது பாவனை உணர்வோடு படிக்கவேண்டும் என்கிறது இந்த இயல்.
7. சுவர்க்கம், நரகம் பற்றிக் கூறுகிறது. இவற்றில் சந்தப்பாடல்கள் உள்ளன.
8. பிறப்பு இறப்பு பற்றி விளக்குவது.
9. புண்ணிய பாவங்கள் பற்றிய விளக்கம்.
10. ஞானாசிரியர் வழி
11. பரிகாரம்
12. உலகின் அமைப்பை விளக்கும் கோபுரவியல்.

பாடல்
-----

இந்நூலில் அமைந்துள்ள பாடல் ஒன்று நரகத்தில் தண்டிப்போர், துன்புறுத்தும்போது இவ்வாறு சொல்லிக்கொண்டு துன்புறுத்துவார்கள் என்கிறது:

ஓர வழக்கினை மன்றிலிருந்து உரைத்தீரே
யார் எதிர் என்று உம்மையேமிக மேன்மை அறைந்தீரே
பார் எனவே பொறையாரையும் நொய்மை பகர்ந்தீரே
நீர் எனவே இனி யாரையும் வெல்ல நினைத்தீரே

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005

அடிக்குறிப்பு
-------------
**சிவசைலம்** (Sivasailam) என்பது தென்காசி மாவட்டம், தென்காசி வட்டத்தில் மேற்குத் தொடர்ச்சி மலை அடிவாரத்தில் கருணை ஆற்றுக் (கடனாநதி) கரையில் அமைந்துள்ள ஒரு ஊராட்சி ஆகும்.இவ்வூர் தென்காசிக்கு தெற்கே 25 கி.மீ தொலைவில் அமைந்துள்ளது.சிவசைலம் துணை கிராமங்கள், பெத்தான்பிள்ளை குடியிருப்பு, இராமநாதபுரம், அதிரியானூர் மற்றும் புதுக்குடியிருப்பு ஆகும்.

மணிமண்டபம்

புவியியல் தகவல்
---------------

கடல் மட்டத்தில் இருந்து இவ்வூர் சராசரியாக 95 மீட்டர் உயரத்தில் இருக்கின்றது. இக்கிராமத்தை பூவன்குறிச்சி, சம்பங்குளம், ஆழ்வார்குறிச்சி மற்றும் செட்டிகுளம் மற்றும் பெத்தன்பிள்ளை குடியிருப்பு, இராமநாதபுரம், அதிரியானூர் மற்றும் புதுக்குடியிருப்பு குக்கிராமங்கள் சூழ்கின்றன. திருநெல்வேலி நகரத்தில் இருந்து 50கி. மீ மேற்கில் அமைந்துள்ளது. மேற்கு தொடர்ச்சி மலைக்கு மிக அருகில் அமைந்துள்ளது.இவ்வூர் பருவ மழைத் தூறலுக்குப் பெயர் போனது. மக்கள் இதை சாரல் மழை என்றும் அழைப்பதுண்டு.

கல்வெட்டு
---------

பூவன்குறிச்சி ஏரியில் ஆண்டு 1916 போது ஒரு கல்வெட்டு கண்டுபிடிக்கப்பட்டது. அது சிவசைலம் கோயில் கல்வெட்டு எண்.519 உள்ளது. கல்வெட்டு ஆம்பூர் , ஆழ்வார்குறிச்சி, பூவன்குறிச்சி, கடயம், கிருஷ்ணாபுரம் போன்ற இடங்களில் மக்களிடம் கடவுளுக்கு வரி சேகரிக்கப்பட்டது என்று சொல்கிறது .
1916 ல் மற்றொரு கல்வெட்டு ஆம்பூரில் கண்டுபிடிக்கப்பட்டது. கல்வெட்டு எண் 518 ராஜா ரவிவர்மன் பற்றி சொல்கிறது.
**இந்த கோவிலின் இணையதளம்**

போக்குவரத்து தகவல்
------------------

சிவசைலத்திற்கு அருகில் உள்ள தொடருந்து நிலையம் ஆழ்வார்குறிச்சி.

பேருந்து போக்குவரத்து
---------------------

* அம்பாசமுத்திரம் - ஆம்பூர் - பூவன்குறிச்சி - சிவசைலம் (19.3 கிலோ மீட்டர்)
* அம்பாசமுத்திரம் - ஆழ்வார்குறிச்சி - செட்டிகுளம் - சிவசைலம் (20 கிலோ மீட்டர்)

இவற்றையும் காண்க
----------------

* சிவசைலம் கோயில்

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  Sivasailam Map

வெளி இணைப்புகள்
---------------

விக்கிமீடியா பொதுவகத்தில்,  
 ***சிவசைலம்***   
என்பதின் ஊடகங்கள் உள்ளன. 

* புத்துணர்வு பெற்ற பத்து நாட்கள் - பழ. நெடுமாறன்
**சிவஞானதீபம்** என்னும் நூல் 16 ஆம் சூற்றாண்டில் ரேவணசித்தர் என்பவரால் எழுதப்பட்டது. இதில் எண்சீர்க் கழிநெடிலடி ஆசிரிய விருத்தங்கள் 174 உள்ளன. இது சிவஞான சித்தியார், சிவப்பிரகாசம் ஆகியவற்றைப் பின்பற்றிய வழிநூல். தீக்கை, திருநீறு, ஐந்தெழுத்தின் தத்துவம், பூசை, சிவநடனம் முதலான செய்திகள் இதில் கூறப்பட்டுள்ளன.

* இந்நூலின் பாடல் (எடுத்துக்காட்டு)

உகைத்தாடும் கயிறகன்ற ஊசல் போலும்

உலவாது திரிவொழிந்த கறங்கே போலும்
மிசைத்தாடும் விசையறுபம் பரமே போலும்

விளக்கொளிசேர் தாழ்ந்தமணி நாவே போலும்
செகத்தாய சித்திரத்தின் நிலையே போலும்

சிவபோகத் தடங்கியுயிர் செயலொன் றின்றி
அகத்தாய நம்போதப் பற்று நீக்கி

அசைவறநிற் பதுபரமா னந்த மாமே 
பரமானந்தம் எப்படி இருக்கும் என இந்தப் பாடல் கூறுகிறது. கயிற்றைக் கழற்றிவிட்ட ஊஞ்சல் போலவும், வானத்தில் பறக்காமல் கிடக்கும் பட்டம் போலவும், சுழலாமல் கிடக்கும் பம்பரம் போலவும், விளக்கில் தொங்கிக்கொண்டு ஆடாமல் இருக்கும் மணியின் நாக்கு போலவும், சுவரில் எழுதப்பட்டிருக்கும் சித்திரம் போலவும் நம் உயிர் சிவபோகத்தில் அடங்கிக் கிடப்பதுதான் பரமானந்தம்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, பதிப்பு 2005

அடிக்குறிப்பு
-------------

1. ↑  பாடல் 44
**சேந்தமங்கலம்** (*Sendamangalam*) என்பது தமிழ்நாட்டின், விழுப்புரம் மாவட்டம், திருநாவலூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.

மக்கள் வகைப்பாடு
----------------

இவ்வூர் திருக்கோவலூருக்குத் தென்கிழக்கே 30 கி.மீ தொலைவிலும், விழுப்புரத்திற்கு (மேற்கு சாய்ந்த) தெற்கே 25 கி.மீ தொலைவிலும், பண்ணுருட்டிக்கு (தெற்கு சாய்ந்த) மேற்கே 20 கி.மீ தொலைவிலும், உளுந்தூர்ப்பேட்டைக்கு வடகிழக்கே 10 கி.மீ தொலைவிலுமாக இருக்கிறது. 2011 ஆண்டு மக்கள் கணக்கெடுப்பின்படி இக்கிராமத்தில் 2269 வீடுகள் உள்ளன. கிராமத்தின் மொத்த மக்கள் தொகையானது 10128 ஆகும். இதில் ஆண்கள் எண்ணிக்கை 5242, பெண்களின் எண்ணிக்கை 4886 என உள்ளது. மக்களின் எழுத்தறிவு விகிதம் 62.4 % ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.

வரலாறு
------

சேந்தமங்கலத்தைத் தலைநகராகக் கொண்டு முனையரையர் மரபு மன்னர்களும், பிற்காலப் பல்லவர் எனப்படும் காடவராயர் மரபு மன்னர்களும் அரசோச்சியுள்ளனர். இங்கே எட்டு அல்லது ஒன்பதாம் நூற்றாண்டளவில் நரசிங்க முனையரையர் மன்னரும், பதின்மூன்றாம் நூற்றாண்டில் கோப் பெருஞ்சிங்கக் காடவராயன் ஆட்சிபுரிந்தனர். கோப்பெருஞ்சிங்கன், மூன்றாம் இராசராச சோழனைச் சிறை வைத்தது இவ்வூர்க் கோட்டையில்தான் என்பது குறிப்பிடத்தக்கது.

குறிப்புகள்
-----------

1. ↑
2. ↑  புலவர் சுந்தர சண்முகனார் (1993). "கெடிலக் கரை நாகரிகம்". *நூல்*. மெய்யப்பன்
தமிழாய்வகம். p. 306. 11 சூன் 2020 அன்று பார்க்கப்பட்டது. line feed character in `|publisher=` at position 11 (உதவி)
**சேந்தமங்கலம் தத்தாத்ரேயசாமி கோயில்** தமிழ்நாட்டில் நாமக்கல் மாவட்டம், சேந்தமங்கலம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் தத்தாத்ரேயசாமி சன்னதியும், முருகன், விநாயகர், ஐயப்பன், தட்சிணாமூர்த்தி, சனிஸ்வரர், வனதுர்க்கை, ஆஞ்சநேயர், 18ம்படி கருப்பண்ணசாமி, கங்காதேவி உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. மார்கழி மாதம் 1 நாள் தத்தாத்ரேய ஜெயந்தி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பானர்ஜி** (*Banerjee*) (பிறப்பு **மகந்தி வேணு பானர்ஜி** ) ஓர் இந்திய நடிகராவார். இவர் முதன்மையாக தெலுங்குத் திரைப்படங்களில் பணியாற்றுகிறார். திரைப்படங்களில் 40 ஆண்டுகளுக்கும் மேலான அனுபவம் கொண்ட இவர் உதவி இயக்குநராக தனது வாழ்க்கையைத் தொடங்கினார். பல படங்களில் இவர் நாயகனுக்கு எதிரியாகவும் துணை வேடங்களிலும் நடித்துள்ளார்.

ஆரம்ப கால வாழ்க்கை
------------------

இவர், விசயவாடாவின் கவர்னர்பேட்டையில் பிறந்தார். கொண்டப்பள்ளி கோட்டீசுவரம்மா நடத்திவந்த மாண்டிசோரி குழந்தைகள் பள்ளியில் படித்தார். இவரது தந்தை தகவல் மற்றும் ஒளிபரப்பு அமைச்சகத்தில் ஓர் அதிகாரியாக இருந்தார். அவர் தில்லிக்கு மாற்றப்பட்டதால், இவரும் தில்லியில் சிறிது காலம் தங்கினார். குண்டூரில் உள்ள ஏ.சி கல்லூரியில் இடைநிலைக் கல்வியை முடித்தார். அதன் பிறகு சென்னையில் விடுதி மேலாண்மையில் பட்டம் பெற்றார். பின்னர், இளங்கலை பட்டத்தையும் முடித்தார். பின்னர் விஜயநகரத்தில் உள்ள ஒரு நிறுவனத்தில் கிளை மேலாளராக பணியாற்றினார். இவருக்கு சென்னையில் வசிக்கும் ஒரு மூத்த சகோதரி உள்ளார். இவர் தனது மனைவி மற்றும் மகளுடன் ஐதராபாத்தில் வசித்து வருகிறார்.

தொழில்
------

இவர் ஆரம்பத்தில் உ. விசுவேசுவர ராவ் என்பவருடன் படங்களில் பணியாற்றத் தொடங்கினார்.

மேற்கோள்கள்
-----------

1. ↑  MAA, Stars. "Benerjee". maastars.com. 3 July 2016 அன்று பார்க்கப்பட்டது.
2. ↑  HM TV. "Interview with Banerji". YouTube. 6 June 2016 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் பானர்ஜி
**பிளம்பேட்டு** *(Plumbate)* என்பது ஈயத்தைக் கொண்டுள்ள ஆக்சோ எதிர்மின்னயனி உப்பாகும். பிளம்பேட்டு என்ற சொல் பிளம்பேட்டு(II) மற்றும் பிளம்பேட்டு(IV) ஆகிய உப்புகளையும் குறிக்கும். பாரம்பரியமாக பிளம்பேட்டு(IV) உப்பு பொதுவாக பிளம்பேட்டு என்றும் பிளம்பேட்டு(II) உப்பு பிளம்பைட்டு என்றும் அழைக்கப்பட்டு வந்தது.

ஈய(IV) ஆக்சைடுடன் (PbO2) நீர்க்காரம் வினைபுரிவதால் பிளம்பேட்டுகள் உருவாகின்றன. பிளம்பேட்டு உப்புகளில் நீரேற்றம் பெற்ற பிளம்பேட்டு எதிர்மின் அயனிகளோ (Pb(OH)2−6) அல்லது நீரிலி எதிர்மின் அயனிகளான (PbO2−3) மெட்டா பிளம்பேட்டு அல்லது ஆர்த்தோ பிளம்பேட்டு (PbO4−4)அயனிகளோ இருக்கும். உதாரணமாக, ஈய ஈராக்சைடை சூடான அடர் பொட்டாசியம் ஐதராக்சைடு கரைசலில் கரைக்கும்போது K2Pb(OH)6. உப்பு உருவாகிறது. ஈய ஈராக்சைடுடன் உலோக ஆக்சைடுகள் அல்லது ஐதராக்சைடுகள் சேர்த்து சூடுபடுத்தினால் நீரற்ற உப்புகள் கிடைக்கின்றன. பிளம்பேட்டு(IV) உப்புகள் அனைத்தும் மிகவலிமையான ஆக்சிசனேற்றும் முகவர்களாகச் செயல்படுகின்றன. நீரேற்றம் பெற்ற பிளம்பேட்டு(IV) உப்புகளில் சில நீரிறக்கம் அடையும்போது சிதைகின்றன. கார்பனீராக்சைடாலும் அவை சிதைவடைகின்றன.

Pb3O4 என்ற மூலக்கூற்று வாய்ப்பாட்டால் விவரிக்கப்படும் சிவப்பு ஈயம் என அறியப்படும் ஈய நான்காக்சைடு ஒரு கலப்பு ஆக்சைடாகும். இதை ஈய(II) ஆர்த்தோபிளம்பேட்டு(IV) (IV)([Pb2+]2[PbO4]4−) என கருதலாம். நைட்ரிக் அமிலத்துடன் இது ஈடுபடும் வினையைக் கொண்டு இவ்வுப்பின் கட்டமைப்பு விளக்கப்படுகிறது. வினையில் ஈய(II) நைட்ரேட்டு உப்பும் (Pb(NO3)2 ) ஈய ஈராக்சைடும் (PbO2) உருவாகின்றன. 
ஈய செசுகியுவாக்சைடு (Pb2O3) உப்புகளும் அறியப்படுகின்றன. இவற்றின் கட்டமைப்பு ஈய(II) மெட்டா-பிளம்பேட்டு(IV) ([Pb2+][PbO3]2− ) கட்டமைப்பு ஆகும்.

மேற்கோள்கள்
-----------

1. ↑  Egon Wiberg; Nils Wiberg; Arnold Frederick Holleman (2001). *Inorganic chemistry*. Academic Press. பக். 920. பன்னாட்டுத் தரப்புத்தக எண்:0-12-352651-5.
2. ↑  Amit Arora (2005). *Text Book Of Inorganic Chemistry*. Discovery Publishing House. பக். 450–452. பன்னாட்டுத் தரப்புத்தக எண்:81-8356-013-X.

புற இணைப்புகள்
--------------

* National Pollutant Inventory - Lead and Lead Compounds Fact Sheet
**சிறீ சிவ சுப்பிரமணியர் கோவில்** (*Sri Siva Subramaniya temple*) பிஜியில் நண்டி என்ற இடத்தில் உள்ள ஒரு இந்துக் கோவில் ஆகும். தெற்கு அரைக்கோளத்தில் மிகப்பெரும் இந்துக் கோவில் இதுவெனக் கூறப்படுகிறது.

வரலாற்றுப் பின்னணி
------------------

1926 ஆம் ஆண்டில் தென்னிந்திய சன்மார்க்க ஐக்கிய சங்கம் இக்கோவிலின் பழைய கட்டடத்தில் தொடங்கப்பட்டது. சன்மார்க்க சங்கத்தின் ஐம்பதாவது ஆண்டு நிறைவு 1976 ஆம் ஆண்டில் இங்கு கொண்டாடப்பட்டது. 1984 ஆம் ஆண்டில் தமிழ்நாடு அரசின் உதவியுடன் இக்கோவிலுக்கு நிரந்தரமான அர்ச்சகர் ஒருவர் தருவிக்கப்பட்டார். சிவாசாரியார் மகாலிங்கக் குருக்கள் கோவில் நிகழ்வுகளை முறைப்படி நடத்தியதை அடுத்து பெருமளவு பக்தர்கள் இங்கு வருகை தரத் தொடங்கினர்.

சிறீ சிவ சுப்பிரமணியர் கோவில்
ஐக்கிய சங்கத்தின் 1976 பொன்விழாக் கொண்டாட்டத்தின் போது புதிய கோயிலுக்கான அடிக்கல் பழைய கோயில் பகுதியிலேயே நாட்டப்பட்டது. இந்நிகழ்வில் பிஜிக்கான இந்தியத் தூதுவர் பங்கு பற்றினார். 1983 ஆம் ஆண்டில் புதிய காணி வாங்கப்பட்டு 1984 சனவரியில் பூமி பூசை நடத்தப்பட்டது. 1984 ஏப்ரல் மாதத்தில் துணைப் பிரதமரால் புதிய கட்டடத்துக்கான அங்குரார்ப்பண நிகழ்வு நடைபெற்றது. பண்டைய திராவிடக் கட்டிடக்கலை வடிவமைப்பில் புதிய கோவில் அமைக்கப்பட்டு 1994 சூலை 15 இல் குடமுழுக்கு வைபவம் இடம்பெற்றது.

மேற்கோள்கள்
-----------

1. ↑  "Country profile: Fiji", *த கார்டியன்*, ஏப்ரல் 29, 2009

வெளி இணைப்புகள்
---------------

* Fiji Visitor's Bureau பரணிடப்பட்டது 2009-09-07 at the வந்தவழி இயந்திரம்
**விக்ரம் நாட்காட்டி** (**விக்ரம் சம்வாட்**, அல்லது **பிக்ரம் சம்பாத்**), (தேவநாகரி:विक्रम संवत) இந்திய பேரரசன் விக்கிரமாதித்தன் நிறுவிய நாட்காட்டியாகும். நேபாளத்தின் அலுவல்முறை நாட்காட்டியாகவும் இந்தியாவில் பலரும் பாவிக்கும் நாட்காட்டியாகவும் உள்ளது.நேபாளத்தில் விக்ரம் சம்வாத் தவிர அங்கு பழங்காலத்தில் நிலவிய *நேபாள் சம்பாத்தும்* கிரெகொரியின் நாட்காட்டியும் அங்கு பயன்படுத்தப்படுகிறது.

சந்திரகுப்த விக்கிரமாதித்தனால் நிறுவப்பட்டதாக எண்ணப்படும் பொதுவான கருத்துக்கு மாறாக, உண்மையில் இந்த நாட்காட்டி உஜ்ஜைனை ஆண்டுவந்த விக்கிரமாதித்தனால் கி.மு 56ஆம் ஆண்டில் அவன் சகா வம்சத்தவர்களை வெற்றி கண்டதைக் கொண்டாடும் வகையில் நிறுவப்பட்டது.. இது சந்திர நாட்காட்டியை பின்பற்றிய இந்து நாட்காட்டியாகும்.விக்ரம் நாட்காட்டி 56.7 ஆண்டுகள் சூரிய நாட்காட்டியான கிரெகொரியின் நாட்காட்டியை விட கூடுதலாகும்.காட்டாக,விக்ரம் சம்வாட் 2056 கிரெகொரியின் நாட்காட்டியில் கி.பி 1999 ஆண்டு துவங்கி 2000ஆம் ஆண்டு முடிவடைந்தது.வட இந்தியாவில் மார்ச்/ஏப்ரல் மாதங்களில் துவங்கும் சைத்ரா மாதத்தின் அமாவாசையன்று ஆண்டு துவங்குகிறது.

மேற்கோள்கள்
-----------

1. ↑  *The cyclopædia of India and of Eastern and Southern Asia* by Edward Balfour, B. Quaritch 1885, p502

மேலும் காண்க
------------

* இந்து நாட்காட்டி

வெளியிணைப்புகள்
---------------

* பிக்ரம் சம்பாத் நாட்காட்டி
* சகதம்பா பதிப்பக நாட்காட்டி
* நேபாளத்திலிருந்து ஆங்கில மற்றும் ஆங்கிலத்திலிருந்து நேபாளத்திற்கு நாள் மாற்றுதல்
* நேபாள நாட்காட்டி
ABC முக்கோணத்தின் நாகெல் புள்ளி -*N* (நீலம்). சிவப்புநிற முக்கோணம் வெளிதொடு முக்கோணம். ஆரஞ்சுநிற வட்டங்கள் முக்கோணம் ABC இன் வெளிவட்டங்கள். கோட்டுத்துண்டுகள் ATA, BTB, and CTC மூன்றும் முக்கோணம் ABC இன் பிளப்பிகள் .
தள வடிவவியலில் முக்கோணத்தின் ஒரு உச்சியின் வழியாக வரையப்படும் கோட்டுத்துண்டானது அம் முக்கோணத்தின் சுற்றளவை இருசமக்கூறிடுமானால் அது அம் முக்கோணத்தின் **பிளப்பி** (*splitter*) என அழைக்கப்படுகிறது. பிளப்பிக் கோட்டுத்துண்டின் மற்றொரு முனை முக்கோணத்தின் எதிர்ப்பக்க வெளிவட்டம் அப் பக்கத்தினைத் தொடும் புள்ளியாக இருக்கும் பிளப்பியின் இம் முனையானது முக்கோணத்தின் **பிளக்கும் புள்ளி**  ( *splitting point*) எனப்படுகிறது. மேலும் வெளித்தொடு முக்கோணத்தின் உச்சிகளில் ஒன்றாகவும், மான்டார்ட் உள்நீள்வட்டமானது முக்கோணத்தின் பக்கங்களைத் தொடும் புள்ளிகளில் ஒன்றாகவும் இப் புள்ளி அமையும்.

ஒரு முக்கோணத்தின் மூன்று பிளப்பிகளும் அம் முக்கோணத்தின் நாகெல் புள்ளி வழியாகச் செல்கின்றன. இதனால் நாகெல் புள்ளியானது "பிளப்பி மையம்" எனவும் அழைக்கப்படுகிறது. முக்கோணத்தின் பிளப்பிகள் அம் முக்கோணத்தின் விழுகோடுகள் ஆகும்.

முக்கோணத்தின் சுற்றளவை இருசமக்கூறிடும் அனைத்துக் கோட்டுத்துண்டுகளையும் பிளப்பிகள் என சிலர் குறிப்பிடுவதுண்டு. முக்கோணத்தின் பக்கங்களின் நடுப்புள்ளிகளின் வழியாகச் சென்று முக்கோணத்தின் சுற்றளவை இருசமக்கூறிடும் வெட்டிகளும் (cleavers), சமனாக்கிகளும் ( equalizers), முக்கோணத்தின் பரப்பளவு மற்றும் சுற்றளவை இருசமக்கூறிடும் கோட்டுத்துண்டுகளும் இவ் வகையான கோட்டுத்துண்டுகளில் அடங்கும்.

மேற்கோள்கள்
-----------

1. 1 2 3  Honsberger, Ross (1995), "Chapter 1: Cleavers and Splitters", *Episodes in Nineteenth and Twentieth Century Euclidean Geometry*, Mathematical Association of America, pp. 1–14.
2. 1 2 3 4  Avishalom, Dov (1963), "The perimetric bisection of triangles", *Mathematics Magazine*, **36** (1): 60–62, JSTOR 2688140, MR 1571272.
3. ↑  Juhász, Imre (2012), "Control point based representation of inellipses of triangles" (PDF), *Annales Mathematicae et Informaticae*, **40**: 37–46, MR 3005114.
4. ↑  Kodokostas, Dimitrios (2010), "Triangle equalizers", *Mathematics Magazine*, **83** (2): 141–146, doi:10.4169/002557010X482916.

வெளியிணைப்புகள்
---------------

* Weisstein, Eric W. "Splitter", *MathWorld*.
**Nurjahan Begum** (4 June 192
**நூர் ஜஹான் பேகம்** (4 ஜூன் 1925 - 23 மே 2016) வங்காளதேசத்தின் முதல் பெண் பத்திரிகையாளரும் மற்றும் தெற்காசியாவில் பெண் பத்திரிகையாளர்களுக்கான புதிய பாதையை உருவாக்கியவராவார்.  நூர் ஜஹானுக்கு 2011 ல்வங்காள தேச அரசு ஏகுசே பதக் என்ற விருது வழங்கி கௌரவித்தது.  *பேகம்* என்ற பத்திரிகையின் ஆசிரியராகவும் பணியாற்றியுள்ளர்.

தொழில்
------

நூர் ஜஹான் பத்திரிகையாளரும், *சோகத்* மற்றும் *பேகம்* பத்திரிகைகளின் நிறுவனருமான முகமது நசிருதீனின் மகளாவார்.  பேகம் ரோக்கியாவின் வேண்டுகோளின் பேரில், இவர் சகாவத் நினைவு பள்ளியில் உள்ள் குழந்தைப் பள்ளியில் அனுமதிக்கப்பட்டார். 

பேகம் பத்திரிகையின் முதல் இதழ் 1947 ஜூலை 20 அன்று வெளியிடப்பட்டது. முதல் நான்கு மாதங்கள், நூர் ஜஹான் பத்திரிகையின் செயல் ஆசிரியராக பணியாற்றினார். அதன் ஆசிரியர்ரான கவிஞர் பேகம் சுஃபியா கமலுக்கு செய்திகளை எழுதுவது, திருத்துவது மற்றும் தேர்ந்தெடுப்பதில் உதவினார்.

தனிப்பட்ட வாழ்க்கை
------------------

பேகம் ரோகானுசுமான் கான் என்பவரை மணந்தார். இவர்களுக்கு புளோரா நசிரின் கான் மற்றும் இரினா இயாஸ்மின் என்ற இரண்டு மகள்கள் இருந்தனர்.

குறிப்புகள்
-----------

1. ↑  "Nurjahan Begum's 90th birthday today". The Daily Star. June 4, 2015. .
2. ↑  "13 named for Ekushey Padak". February 14, 2011. .
3. ↑  "Bangladesh's first female journalist, Nurjahan Begum, dies at 91". *BBC News*.
4. ↑  "The becoming of Nurjahan Begum" (in en). *The Daily Star*. 2016-05-20. .
5. ↑
6. ↑  "The becoming of Nurjahan Begum". 2016-05-20. .
**நூறு சிந்தனைப் பள்ளிகள்** (The Hundred Schools of Thought) என்பது கிமு 770 - 221 காலப் பகுதியில் சீனாவில் இருந்த மெய்யிலாளர்கள், அவர்களின் சிந்தனைப் போக்குகள், பள்ளிகள் ஆகியவற்றைச் சுட்டுகிறது.[1] இக் காலப் பகுதி போர்களையும் பல்வேறு சமூக அரசியல் நெருக்கடிகளையும் கொண்டிருந்தது எனினும், மெய்யியல் சிந்தனை நோக்கில் சீனாவின் பொற்காலப் பகுதியாக கருதப்படுகிறது. சீனாவின் சிறந்த மெய்யியலாளர்களான கன்பூசியசு, லா ஒசி, மோகி, யாங் சூ, மென்சியசு போன்றோர் இக் காலப் பகுதியைச் சேர்ந்தவர்கள்.

மதிப்புக்குரிய வரலாற்றாளரின் ஆவணப் பதிவுகள் குறிப்பிடும் பள்ளிகள்
-----------------------------------------------------------------

* கன்பூசியம்
* சட்டவியல் (சீன மெய்யியல்)
* தாவோயியம்
* மோகிசம்
* இயற்கையாளர்கள் சிந்தனைப் பள்ளி
* பெயரியல் (சீன மெய்யியல்) (ஏரணவாதிகள்)

ஆன்சூ (ஆன்களின் நூல் - Han Shu) குறிப்பிடும் பள்ளிகள்
-----------------------------------------------------

* இராசதந்திரிகளின் பள்ளி
* உழவர் சிந்தனைப் பள்ளி
* பல்வகைச் சிந்தனைகளின் பள்ளி
* சிறு பேச்சுப் பள்ளி

பிற பள்ளிகள்
------------

* யாங்கியம்
* படைத்துறைப் பள்ளி

மேற்கோள்கள்
-----------

1. ↑  Hundred Schools of Thought
**விக்ரகா** (*Vigraha*) என்பது நவீன தொழில்நுட்பத்துடன் உருவாக்கப்பட்ட இந்திய பாதுகாப்புக் கப்பலாகும். இக்கப்பல் இந்திய கடலோர காவல் படைக்கு 2021 ஆம் ஆண்டு 28.8.2021 ஆம் தேதியன்று ஒப்படைக்கப்பட்டது. கண்காணிப்பு, தேடுதல் மற்றும் மீட்புப் பணிகளில் இக்கப்பல் ஈடுபடும். இதன் மூலம் கடல்சார் பயங்கரவாதம், கடத்தல் நடவடிக்கைகள் தடுக்கப்பட்டு கடலோரப் பாதுகாப்பு அதிகரிக்கும். 

தமிழ்நாட்டிலுள்ள திருவள்ளூர் மாவட்டம் காட்டுப்பள்ளியில் உள்ள எல் அன் டி தனியார் கப்பல் கட்டும் துறைமுகம் விக்ரகாவை உருவாக்கியது. இங்கு கடலோர காவல் படைக்கு அளிப்பதற்காக சுற்றுக்காவல் கப்பல்கள், அதிநவீன இடைமறிக்கும் படகுகள் கட்டப்பட்டு வருகின்றன. பாதுகாப்பு அமைச்சகம் 7 சுற்றுக்காவல் கப்பல்கள் தயாரிப்பதற்கான ஒப்பந்தத்தை 2015 ஆம் ஆண்டு எல் அன் டி நிறுவனத்திற்கு வழங்கியது. விக்ரம், வீரா, விசயா, வராக, வரத், வச்ரா ஆகிய சுற்றுக்காவல் கப்பல்கள் ஏற்கனவே கட்டப்பட்டு கடலோராக் காவல் படையிடம் ஒப்படைக்கப்பட்டு அவை வெற்றிகரமாக பணியில் ஈடுபடுத்தப்பட்டுள்ளன.

வெள்ளோட்டம்
-----------

188 கோடி ரூபாய் செலவில் புதியதாகக் கட்டப்பட்டு விக்ரகா என்று பெயர் சூட்டப்பட்ட இச்சுற்றுக்காவல் கப்பல் 2020 ஆம் ஆண்டு அக்டோபர் மாதம் 5 ஆம் தேதியன்று கடலோரக் காவல் படையிடம் ஒப்படைக்கப்பட்டு முதல் முறையாக நீரில் இறக்கி விடப்பட்டது. கடந்த பத்து மாதங்களாக விக்ரகாவில் நவீன ஆயுதங்கள், தொலைத் தொடர்புக் கருவிகள் உள்ளிட்ட பல்வேறு கட்டமைப்பு வசதிகள் மேம்படுத்தப்பட்டன. 2021 ஆம் ஆண்டு ஆகத்து மாதம் 28 அன்று முறைப்படி கடலோரக் காவல் படையுடன் இணைக்கப்பட்டு நாட்டுக்காக அர்ப்பணிக்கப்பட்டது.

சிறப்புகள்
----------

முற்றிலும் உள்நாட்டுத் தொழில்நுட்பத்தில் தயாரிக்கப்பட்டுள்ள விக்ரகா கப்பல் 98 மீட்டர் நீளமும் 15 மீட்டர் அகலமும் கொண்டு 2200 டன் எடை கொண்டதாக தயாரிக்கப்பட்டுள்ளது. மணிக்கு 26 கடல் மைல் வேகத்தில் செல்லக்கூடிய விக்ரகா கரைக்குத் திரும்பாமல் 5000 கடல் மைல் தூரம் பயணிக்கும் திறன் வாய்ந்ததாகும்.

உலங்கு வானூர்தி இறங்கு தளம், எண்ணெய் கசிவு போன்ற சுற்றுச்சூழல் மாசுக் கட்டுப்பாட்டு கருவிகள், நவீன 40/60 போபர்சு துப்பாக்கி உள்ளிட்ட அதி நவீன ரகத் துப்பாக்கிகள், கண்காணிப்புக் கருவிகள், நவீன வழித்தடங்காண் கருவிகள் போன்ற நவீன வசதிகள் செய்யப்பட்டுள்ளன. விக்ரகாவால் 4 அதிவிரைவுப் படகுகளையும் சுமந்து செல்லமுடியும். 

11 அதிகாரிகள் மற்றும் 110 பணியாளர்களுடன் படைத்தலைவர் அனூப் தலைமையில் விக்ரகா சுற்றுக்காவல் பணியில் ஈடுபடுகிறது. இக்கப்பல் உத்தேசமாக 25 ஆண்டுக்காலம் இயங்கும் என எதிர்ப்பார்க்கப்படுகிறது.

மேற்கோள்கள்
-----------

1. ↑  "ரூ188 கோடியில் புதிய ரோந்துக் கப்பல் விக்ரகா:நாட்டுக்கு அர்ப்பணித்தார் அமைச்சர் ராஜ்நாத் சிங்". தினமணி.. பார்த்த நாள்: 29 August 2021.
2. ↑  "கடலோரக் காவல் படைக்கான புதிய ரோந்துக் கப்பல் விக்ரகா வெள்ளோட்டம்". தினமணி.. பார்த்த நாள்: 29 August 2021.
3. ↑  DelhiAugust 28, India Today Web Desk New; August 28, 2021UPDATED:; Ist, 2021 13:01. "Defence Minister Rajnath Singh commissions Coast Guard patrol vessel 'Vigraha' in Chennai". *India Today* (ஆங்கிலம்). 2021-08-29 அன்று பார்க்கப்பட்டது.CS1 maint: extra punctuation (link)
4. ↑  "Defence minister Rajnath Singh to commission Vigraha, indigenous patrol vessel, today". *Hindustan Times* (ஆங்கிலம்). 2021-08-28. 2021-08-29 அன்று பார்க்கப்பட்டது.
5. ↑  "இந்திய கடலோர காவல் படையிடம் ஒப்படைக்கப்பட்ட விக்ரகா 45007 ரோந்து கப்பல்!". *TopTamilNews* (ஆங்கிலம்). 2020-10-06. 2021-08-29 அன்று பார்க்கப்பட்டது.
**பிளஷிங் மெடோசு-கோரோனா பூங்கா** (*Flushing Meadows–Corona Park*) வழமையாக **பிளஷிங் மெடோசு பூங்கா**, அல்லது சுருக்கமாக **பிளஷிங் மெடோசு** நியூயார்க் நகரத்தில் குயின்சு பரோவில் அமைந்துள்ளது. *பிளஷிங் விரிகுடா*விலிருந்து *மாநிலங்களிடை நெடுஞ்சாலை 678*க்கும் *கிராண்டு சென்ட்ரல் பார்க்வே*க்கும் இடையே லாகோர்தியா வானூர்தி நிலையத்தின் தென்முனையில் அமைந்துள்ளது. இங்குதான் யூ.எசு. ஓப்பன் நடக்கும் பில்லி ஜீன் கிங் தேசிய டென்னிசு மையம், நியூயார்க் மெட்சு அடிப்பந்தாட்ட அணியின் தாயகமான *சிட்டி பீல்டு* அரங்கம், நியூயார்க் ஹால் ஆஃப் சயின்சு, குயின்சு கலை அருங்காட்சியகம், குயின்சு பூங்கா நாடக அரங்கம், குயின்சு காட்டுயிர் மையம், நியூயார்க் மாநில அரங்கம் ஆகியன அமைந்துள்ளன. முன்பு இந்தப் பூங்காவில் இருந்த ஷியா விளையாட்டரங்கம் 2009இல் இடிக்கப்பட்டது. 

நியூயார்க் நகரப் பூங்காக்களில் நான்காவது பெரிய பூங்காவாக உள்ள பிளஷிங் மெடோசு 1939இல் நியூயார்க் உலக கண்காட்சிக்காக உருவாக்கப்பட்டது. 1964ஆம் ஆண்டு நடந்த உலகக்கண்காட்சியும் இங்கு அமைக்கப்பட்டது. 2013இல் நடத்தப்பட்ட கணக்கெடுப்பின்படி இதன் பரப்பளவு 897 ஏக்கர்கள் (363 ha) ஆக மதிப்பிடப்பட்டுள்ளது.

நியூயார்க் நகர பூங்காக்கள் மற்றும் பொழுதுபோக்கு துறை இதன் உரிமையாளர் ஆகும்; தனியார் இலாபநோக்கற்ற நிறுவனம் *பிளஷிங் மெடோசு-கோரோனா பூங்கா காப்பகம்* இதனை பராமரிக்கிறது. பூங்காவின் கிழக்குப் பகுதியில் குயின்சு சமூக வாரியம் 4 அமைந்துள்ளது.

மேற்சான்றுகள்
-------------

1. ↑  Foderaro, Lisa W. (May 31, 2013). "How Big Is That Park? City Now Has the Answer". *The New York Times*. May 31, 2013 அன்று பார்க்கப்பட்டது.
2. ↑  Queens Community Boards பரணிடப்பட்டது 2015-02-02 at the வந்தவழி இயந்திரம், நியூயார்க் நகரம். Retrieved September 3, 2007.
**விக்ரம் சுகுமாரன்** (*Vikram Sugumaran*) என்பவர் இந்திய தமிழ்த் திரைப்பட இயக்குநர், நடிகர், எழுத்தாளர் ஆவார். திரைப்பட இயக்குநரான இவர் விமர்சன ரீதியாக பாராட்டைப் பெற்ற மதயானைக் கூட்டம் என்ற படத்தை இயக்கியவர். இவர் பொல்லாதவன், கொடிவீரன் போன்ற படங்களில் நடித்துள்ளார்.

வாழ்க்கைக் குறிப்பு
-------------------

விக்ரம் சுகுமாரன் தமிழ்நாட்டின், இராமநாதபுரம் மாவட்டம் பரமக்குடியைச் சேர்ந்தவர். நடிகராகும் ஆசையில் சென்னைக்கு வந்தார். பாலு மகேந்திராவிடம் உதவியாளராக இணைந்தார். 1999இல் தொடங்கி 2000 வரை வெளியான *கதை நேரம்* வரிசையில் வெளியான 56 குறும்படங்கள், ஜூலி கணபதி திரைப்படம் போன்றவற்றில் பாலுமகேந்திராவிடம் பணிபுரிந்தார். வெற்றிமாறன் இயக்கிய பொல்லாதவன் படத்தில் நடிகராக அறிமுகமானார். பின்னர் கொடிவீரன் படத்திலும் நடித்தார். மதுரையைக் களமாக கொண்ட ஆடுகளம் படத்திற்கு உரையாடல் எழுதினார். மதயானைக் கூட்டம் படத்தின் வழியாக இயக்குநராக அறிமுகமானார். நீண்ட இடைவெளிக்குப் பிறகு தன் இரண்டாவது படமாக இராவண கோட்டம் என்ற படத்தை இயக்கி முடித்துள்ளார். அடுத்து ஏறுதழுவலை மையமாக கொண்ட *தேரும் போரும்* என்ற படத்தை இயக்கி வருகிறார்.

குறிப்புகள்
-----------

1. ↑  ஆனந்தப்பிரியா,தி.ஹரிஹரன், ச (in ta). *```மதயானைக் கூட்டம்'க்கு ரெண்டு க்ளைமாக்ஸ் யோசிச்சேன்; அது என்னன்னா?!" - விக்ரம் சுகுமாரன்*.. பார்த்த நாள்: 2023-02-25.
2. ↑  "வெயில் மனிதர்களின் வாழ்க்கை! - விக்ரம் சுகுமாரன் நேர்காணல்". *இந்து தமிழ் திசை*. 2023-02-25 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *விக்ரம் சுகுமாரன்*
**கே. பி. ராஜேந்திரன்** (பிறப்பு: நவம்பர் 3, 1954) இந்திய அரசியல்வாதி ஆவார்,இவர்  இந்தியாவின் கம்யூனிஸ்ட் கட்சியின் மாநில செயற்குழு உறுப்பினராகவும், அகில இந்திய தொழிற்சங்க காங்கிரஸின் (AITUC) தேசிய பணிக்குழு உறுப்பினராகவும் பணியாற்றினார். 2006-2011 முதல் வி.எஸ். அச்சுதானந்தன் தலைமையிலான இடதுசாரி ஜனநாயக முன்னணி அரசாங்கத்தில் வருவாய் மற்றும் நிலச் சீர்திருத்த அமைச்சராக பணியாற்றினார். 2006 முதல் 2011 வரை கேரள சட்டமன்றத்தில் திரிசூர் மாவட்டத்தில் கொடுங்கல்லூர் தொகுதியில் போட்டியிட்டார்.

தொழில்
------

கேரளாவின் திருச்சூரில் கே. பி. பிரபாகரன் மற்றும் கே.ஆர். கார்த்தியனி ஆகியோருக்கு 3 நவம்பர் 1954 இல் பிறந்தார் ராஜேந்திரன். இவர் பி.ஏ. பட்டம் மற்றும் LLB பட்டம் பெற்றார். அரசியலில் நுழைவதற்கு முன்பு அவர் மாணவர் தலைவர் மற்றும் தொழிற்சங்க தொழிலாளியாக இருந்தார். ராஜேந்திரன் முன்பு கேரளா சட்டசபைக்கு 1996 மற்றும் 2001 ல் தேர்ந்தெடுக்கப்பட்டார்..

மேலும் கான்க
------------

* கேரளா அமைச்சர்கள் பட்டியல்

பார்வைநூல்கள்
-------------

1. ↑  "Members of Legislative Assempbly". கேரள அரசு. 30 January 2010 அன்று மூலம் பரணிடப்பட்டது. 20 December 2009 அன்று பார்க்கப்பட்டது.
2. ↑  "K. P. Rajendran". Government of Kerala. 31 டிசம்பர் 2009 அன்று மூலம் பரணிடப்பட்டது. 20 December 2009 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**பெரிய மாரியம்மன் கோயில்** (*Periya Mariamman Temple*) என்பது இந்தியாவில் தமிழ்நாட்டின்ஈரோடு நகரில் ஈரோடு மாநகராட்சிக் கட்டிடத்திற்கு எதிரே பன்னீர்செல்வம் பூங்காவிற்கு அருகில் அமைந்துள்ளது. இது இந்துக் கடவுளான மாரியம்மனுக்கு அர்ப்பணிக்கப்பட்டுள்ளது. கொங்கு சோழர்கள் 1200 ஆண்டுகளுக்கு முன்பு இக்கோவிலைக் கட்டினர்.

குழுக் கோயில்கள்
----------------

இந்தக் கோயில் நிர்வாகத்துடன் நகரத்தில் உள்ள மற்ற இரண்டு கோயில்களும் அடங்கும்.

* பெரியார் தெருவில் உள்ள சின்ன மாரியம்மன் கோயில்
* காரைவாய்க்காலில் உள்ள வாய்க்கால் மாரியம்மன் கோயில்

மேலும், நகரத்திற்குள் கருங்கல்பாளையம் மாரியம்மன், நடு மரியம்மன், நாராயண வலசு மாரியம்மன், குமலன்குட்டை மாரியம்மன், எல்லை மாரியம்மன் உள்ளிட்ட பல மாரியம்மன் கோயில்களும் உள்ளன. ஆனால், நகரத்தில் உள்ள அனைத்து மாரியம்மன் கோயில்களுக்கும் தலைமைத் தெய்வமாக இந்தப் பெரிய மாரியம்மனே வணங்கப்படுகிறார்.

பண்டிகைகள்
----------

ஒவ்வோர் ஆண்டும், தமிழ் மாதமான பங்குனியில் (மார்ச்-ஏப்ரல்), நகரத்தில் ஒரு பெரிய திருவிழா கொண்டாடப்படுகிறது. திருவிழா பக்ன்குனியின் முதல் செவ்வாய்க்கிழமை தொடங்கும். இதே நேரத்தில் சின்ன மாரியம்மன் கோயிலிலும், வாய்க்கால் மாரியம்மன் கோயிலிலும் திருவிழா தொடங்கும். கொண்டாட்டத்தின் பிற நடவடிக்கைகள்:

* கம்பம் நடுதல்
* மாவிளக்கு வழிபாடு
* கரகம் எடுத்தல்
* பொங்கல் வைத்தல்
* தேரோட்டம்
* மஞ்சள் நீராட்டு

கம்பம் நடுதலுக்கும் மஞ்சள் நீராட்டுக்கும் இடையில் 20 நாட்கள் கொண்டாட்டங்கள் நடக்கின்றன.

மேலும் காண்க
------------

* பண்ணாரி மாரியம்மன் கோயில்
* மாரியம்மன்

மேற்கோள்கள்
-----------

1. ↑  "Periya Mariamman Temple Erode". desibantu. 19 December 2016 அன்று பார்க்கப்பட்டது.
2. ↑  "Mariamman Temple Car Festival celebrated". தி இந்து.. பார்த்த நாள்: 19 December 2016.
3. ↑  "Periya Mariamman Temple Erode". desibantu. 19 December 2016 அன்று பார்க்கப்பட்டது.
4. ↑  "Faith and frenzy at the Temple Car Festival in Erode". தி இந்து.. பார்த்த நாள்: 19 December 2016.
5. ↑  "அருள்மிகு பெரிய மாரியம்மன் திருக்கோயில்". தினமலர்.. பார்த்த நாள்: 19 December 2022.
6. ↑  "Arulmigu Periya Mariamman Temple". erodetoday. 20 டிசம்பர் 2016 அன்று மூலம் பரணிடப்பட்டது. 19 December 2016 அன்று பார்க்கப்பட்டது.

வெளி இணைப்புகள்
---------------

* Mariamman Temple-Erode
**கே. பி. பிரம்மநந்தன்** (K. P. Brahmanandan) (பிப்ரவரி 22, 1946 - 10 ஆகத்து 2004) கேரளாவைச் சேர்ந்த ஒரு தென்னிந்திய பின்னணி பாடகராவார். இவர், மலையாளத் திரைப்படங்களில் 160க்கும் மேற்பட்ட பாடல்களைப் பாடியுள்ளார்.

சொந்த வாழ்க்கை
--------------

இவர், கேரளாவில் திருவனந்தபுரம் மாவட்டத்திற்கு வடக்கே அமைந்துள்ள கடக்காவூரில் தனது பெற்றோரின் எட்டு குழந்தைகளில் மூன்றாவது குழந்தையாக பிறந்தார். புகழ்பெற்ற மலையாள பாடகர் இராகேசு இவரது மகனாவார்.

ஆகத்து 10, 2004 அன்று தனது 58 வயதில் கடக்கவூரில் உள்ள தனது வீட்டில் காலமானார். இவருக்கு உஷா என்ற மனைவியும், இராகேஷ் என்றா மகனும், ஆதிரா என்ற மகளும் இருக்கின்றனர்.

விருதுகள்
---------

1965ஆம் ஆண்டில், அனைத்திந்திய வானொலி விருதைப் பெற்றார். 1999இல் கேரள சங்கீத நாடகா அகாதமி விருதும், விமர்சகர்கள் விருதும் இவருக்கு வழங்கப்பட்டது.

தொழில்
------

1969ஆம் ஆண்டில் இசையமைப்பாளர் கி. இராகவனின் "கல்லி செல்லம்மா" படத்தில் இடம்பெற்ற பிரபலமான பாடலான `மனதே காயலின் ... என்ற பாடல் மூலம் மலையாளத் திரையுலகில் அறிமுகமானார். அதற்கு முன்பு, திருவனந்தபுரம் அனைத்திந்திய வானொலியில் சில பாடல்களைப் பாடியிருந்தார். இவரது திறமையை கண்டு வெ. தட்சிணாமூர்த்தி, எம். கே. அர்ஜுனன், ஏ. டி. உம்மர், ஆர். கே. சேகர் போன்ற இசையமைப்பாளர்கள் இவருக்கு வாய்ப்பளித்தனர்.

இசையமைப்பாளர் இளையராஜா இசையில் ஒரு சில தமிழ் படங்களுக்காகவும் பாடினார். இயக்குனர் மகேந்திரன் இயக்கத்தில் வெளியான மெட்டி என்ற படத்தில் இடம்பெற்ற "சந்தக் கவிகள்" என்ற பாடல் குறிப்பிடத்தக்கவை. இசையமைப்பாளர் சங்கர் கணேஷ் இசையிலும் சில பாடல்களை பாடினார். மேலும், இவர் *மலையாளி பென்னு,* *கன்னி நிலவு* ஆகிய இரண்டு படங்களுக்கும் இசையமைத்தார்.

பிரம்மானந்தன் அறக்கட்டளை
------------------------

இவரது நினைவாக "பிரம்மானந்தன் அறக்கட்டளை" ஒன்று அமைக்கப்பட்டு இசையில் சிறந்து விளங்குவதற்காக பிரம்மநந்தன் நினைவு விருதையும் அமைத்துள்ளது.

மேற்கோள்கள்
-----------

1. ↑  "The Hindu : Kerala News : Brahmanandan dead". Thehindu.com. 5 பிப்ரவரி 2016 அன்று மூலம் பரணிடப்பட்டது. 3 January 2015 அன்று பார்க்கப்பட்டது. Unknown parameter `|=` ignored (உதவி)
2. ↑  Soman, Deepa. "Singer Rakesh Brahmanandan getting married". 27 September 2014 அன்று மூலம் பரணிடப்பட்டது. 4 September 2018 அன்று பார்க்கப்பட்டது.
3. 1 2  "The Hindu : Kerala News : Brahmanandan dead". Thehindu.com. 5 பிப்ரவரி 2016 அன்று மூலம் பரணிடப்பட்டது. 3 January 2015 அன்று பார்க்கப்பட்டது. Unknown parameter `|=` ignored (உதவி)"The Hindu : Kerala News : Brahmanandan dead" பரணிடப்பட்டது 2016-02-05 at the வந்தவழி இயந்திரம். Thehindu.com. Retrieved 3 January 2015.
4. ↑  "Official Website of K P Brahmanandan". Brahamanadan.com. 5 February 2015 அன்று மூலம் பரணிடப்பட்டது. 3 January 2015 அன்று பார்க்கப்பட்டது.
5. ↑  "Official Website of K P Brahmanandan". Brahmanandan.com. 5 February 2015 அன்று மூலம் பரணிடப்பட்டது. 3 January 2015 அன்று பார்க்கப்பட்டது.
6. ↑  "Club FM, Ravi Menon gets Brahmanandan award, Malayalam - Mathrubhumi English Movies". Mathrubhumi.com. 6 October 2014 அன்று மூலம் பரணிடப்பட்டது. 3 January 2015 அன்று பார்க்கப்பட்டது.

|  |  |
| --- | --- |
| ஆளுமைக் கட்டுப்பாடு: கலைஞர் இதை விக்கித்தரவில் தொகுக்கவும் | 
* MusicBrainz

 |
இலங்கையின் மாகாணங்கள் என்பது ஒரு உள்ளூராட்சி அமைப்பாகும். இதன்படி இலங்கை 9 மாகாணங்களாகப் பிரிக்கப்பட்டுள்ளது. 9 மாகாணங்களும் தனித்தனி மாகாண சபைகளின் கீழ் நிர்வகிக்கப்படுகிறன. இதில் 9 மாகாணங்களும் தமக்கென ஒரு கொடியினை கொண்டுள்ளன அவற்றின் பட்டியல் கீழே குறிப்பிடப்பட்டுள்ளது. இலங்கையின் மாகாண கொடிகள் 1987 இல் அறிமுகப்படுத்தப்பட்டன. வடகிழக்கு மாகாணக் கொடி 1988 இல் அறிமுகப்படுத்தப்பட்டது. 2007 இல் வடகிழக்கு மாகாணம் வட மாகாணம், கிழக்கு மாகாணம் என இரண்டாகப் பிரிக்கப்பட்டதும், இரு புதிய கொடிகள் உருவாகின.

இவற்றில் பல கொடிகள் பண்டைய சிங்களக் கொடிகளின் அல்லது சின்னங்களின் அடிப்படையில் அப்பகுதியைப் பிரதிநிதித்துவப்படுத்தும்படி அமைந்துள்ளன.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| மத்திய மாகாணத்தின் கொடி(1987 முதல் தற்போது  வரை ) |
| மத்திய மாகாணத்தின் **கொடி**(1987 முதல் தற்போது வரை ) |

 | 

|  |
| --- |
| கிழக்கு மாகாணத்தின்  கொடி (22 மே 2007 முதல் தற்போது  வரை ) |
| கிழக்கு மாகாணத்தின் **கொடி** (22 மே 2007 முதல் தற்போது வரை ) |

 | 

|  |
| --- |
| வட மத்திய மாகாணத்தின் கொடி (1987 முதல் தற்போது  வரை ) |
| வட மத்திய மாகாணத்தின் **கொடி** (1987 முதல் தற்போது வரை ) |

 |
| 

|  |
| --- |
| வட மாகாணத்தின் கொடி(22 மே 2007 முதல் தற்போது  வரை) |
| வட மாகாணத்தின் **கொடி**(22 மே 2007 முதல் தற்போது வரை) |

 | 

|  |
| --- |
| வடமேல் மாகாணத்தின் கொடி(1987 முதல் தற்போது  வரை) |
| வடமேல் மாகாணத்தின் **கொடி**(1987 முதல் தற்போது வரை) |

 | 

|  |
| --- |
| சபரகமுவா மாகாணத்தின் கொடி (1987 முதல் தற்போது  வரை) |
| சபரகமுவா மாகாணத்தின் **கொடி** (1987 முதல் தற்போது வரை) |

 |
| 

|  |
| --- |
| தென் மாகாணத்தின் கொடி(1987 முதல் தற்போது  வரை) |
| தென் மாகாணத்தின் **கொடி**(1987 முதல் தற்போது வரை) |

 | 

|  |
| --- |
| ஊவா மாகாணத்தின் கொடி (1987 முதல் தற்போது  வரை) |
| ஊவா மாகாணத்தின் **கொடி** (1987 முதல் தற்போது வரை) |

 | 

|  |
| --- |
| மேல் மாகாணத்தின் கொடி (1987 முதல் தற்போது  வரை) |
| மேல் மாகாணத்தின் **கொடி** (1987 முதல் தற்போது வரை) |

 |

வரலாற்று மாகாணக் கொடி
---------------------

|  |  |  |
| --- | --- | --- |
| 

|  |
| --- |
| வடகிழக்கு மாகாணம்(1988–2007) |
| வடகிழக்கு மாகாணம்(1988–2007) |

 |

உசாத்துணை
---------

1. ↑  Macdonald, Ian. "Sri Lankan Provincial Flags". FOTW. 9 December 2011 அன்று பார்க்கப்பட்டது.
**விலாசம்** (*Vilaasam*) என்பது 2014ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். பா. ராஜகனேசன் எழுதி இயக்கிய இப்படத்தில் பவன், சனம் ஷெட்டி ஆகியோர் முக்கிய வேடங்களில் நடித்தனர். படமானது 14 நவம்பர் 2014 அன்று வெளியிடப்பட்டது. பின்னர் இது தெலுங்கில் அதே பெயரில் மொழிமாற்றம் செய்யபட்டு வெளியிடப்பட்டது.

நடிகர்கள்
---------

தயாரிப்பு
---------

இப்படத்தை அறிமுக இயக்குனர் ராஜ கணேசன் இயக்கியுள்ளார். படத்தில் பவன், சனம் ஷெட்டி ஆகியோர் முக்கிய கதாபாத்திரங்களில் நடிக்க தேர்வு செய்யப்பட்டனர்.

இசை
---

படத்திற்கு ரவி ராகவ் இசையமைத்தார்.

|  |  |  |  |  |
| --- | --- | --- | --- | --- |
| # | பாடல் | பாடகர்(கள்) | நீளம் |  |
| 1. | "யாரிவரோ எவரவரோ"   | ரஞ்சித் |   |
| 2. | "சிலுக்கு சுந்தரியே"   | திப்பு, பிரியதர்சினி, இராகுல் |   |
| 3. | "காசு தந்தவன"   | கானா பாலா, ஜெயமூர்த்தி |   |
| 4. | "நாலை ஓரம் ஊரும் நிலவு"   | சின்மயி, ஹரிசரண் |   |
| 5. | "நண்பா நண்பா"   | தீபக் |   |

வெளியீடு மற்றும் வரவேற்பு
-------------------------

இப்படம் 14 நவம்பர் 2014 அன்று தமிழகத்தில் ஆறு படங்களின் ஊடாக வெளியிடப்பட்டது. தி நியூ இந்தியன் எக்ஸ்பிரஸ் இப்படத்தைப் பற்றி எழுதுகையில் "அறிமுக படைப்பாளியின் பாராட்டத்தக்க முயற்சி இது" என்று குறிப்பிட்டது, இதன் உள்ளடக்கத்தைப் பற்றிய "ஒரு பிடிமானமுள்ள கதை" என்று குறிப்பிட்டது.

மலை மலரின் விமர்சகர் ஒருவர் முன்னணி நடிகர்களின் நடிப்பைப் பாராட்டி படத்திற்கு நேர்மறையான விமர்சனம் அளித்தார். அதேபோல், தினமலர் மற்றும் ஐஃப்லிக்ஸ்.காம் ஆகியவற்றின் விமர்சகர்களும் படத்திற்கு நேர்மறையான விமர்சனங்களை வழங்கினர்.

குறிப்புகள்
-----------

1. ↑  "பவன் ஹீரோவாக நடிக்கும் விலாசம்! | Pawan acting as hero - movie titled Vilasam". *தினமலர் - சினிமா*. November 10, 2014.
2. ↑  "Sanam gets busy in Kollywood - Times of India". *The Times of India*.
3. ↑  "'Vilasam' is getting ready | Sulekha Movies" – movies.sulekha.com வழியாக.
4. ↑
5. ↑  "A Gripping Tale about Identity". *The New Indian Express*.
6. ↑  "விலாசம்". *maalaimalar.com*. November 14, 2014.
7. ↑  "விலாசம் - விமர்சனம்". *cinema.dinamalar.com*.
8. ↑  "Vilasam". *Iflicks*. November 18, 2014. ஆகஸ்ட் 12, 2020 அன்று மூலம் பரணிடப்பட்டது. பிப்ரவரி 11, 2021 அன்று பார்க்கப்பட்டது.
**கே. பி. அன்பழகன்** (*K. P. Anbazagan*, பிறப்பு: 30 ஏப்ரல் 1958)) ஓர் தமிழக அரசியல்வாதி ஆவார். இவர் 1996 இல் ஊராட்சிக் குழு உறுப்பினராக அ.தி.மு.க.வில் தன் அரசியல் வாழ்வைத் துவக்கியவர். பாலக்கோடு சட்டமன்ற தொகுதியிலிருந்து 2011 மற்றும் 2016 ஆம் ஆண்டுகளில் தமிழக சட்டமன்றத்திற்குத் தேர்ந்தெடுக்கப்பட்டார். அ.தி.மு,க. அரசில் செய்தி விளப்பரத்துறை அமைச்சராக பொறுப்பு வகித்தவர். தருமபுரி மாவட்ட செயலாளராக கட்சியில் பதவி வகிக்கிறார். 2016 ஆண்டு அமைக்கப்பட்ட அமைச்சரவையில் தொழிற்கல்வி உள்ளிட்ட உயர் கல்வி , மின்னணுவியல், அறிவியல் & தொழில் நுட்பவியல் துறை அமைச்சராக நியமிக்கப்பட்டார்.

இவா் தமிழக அரசின் முன்னாள் உயா்கல்வித்துறை தொழில்நுட்பத்துறை அமைச்சராக இருந்தாா்.

2021 ஆம் ஆண்டில் நடைபெற்ற சட்டமன்றத் தேர்தலில் பாலக்கோடு தொகுதியில் இருந்து அதிமுக சார்பில் சட்டமன்ற உறுப்பினரானார்.

மேற்கோள்கள்
-----------

1. ↑  "Legislative Assembly Tamil Nadu". TN.Gov. 11 January 2006. Archived from the original on 3-04-2011. .
2. ↑  "15th Assembly Members". Government of Tamil Nadu. 2017-05-19 அன்று மூலம் பரணிடப்பட்டது. 2017-04-26 அன்று பார்க்கப்பட்டது.
3. ↑  "தருமபுரி மாவட்ட அதிமுக செயலாளராக கே.பி. அன்பழகன் நியமனம்". தினமணி. 20 மார்ச் 2016. 7 ஏப்ரல் 2016 அன்று பார்க்கப்பட்டது.
4. ↑  "16th Assembly Members". Government of Tamil Nadu. 2021-05-07 அன்று பார்க்கப்பட்டது.
செஞ்சிலுவை மற்றும் செம்பிறைச் சின்னங்கள் ஜெனிவாவில். அண்மையில் **செம்படிகம்** சின்னம் இவற்றுடன் இணைந்தது.
**செஞ்சிலுவை செம்பிறைச் சின்னங்கள்** (Emblems of the International Red Cross and Red Crescent Movement) என்னும் சின்னங்கள் ஜெனிவா உடன்படிக்கையின்படி போர்க் காலங்களில் மனிதாபிமான உதவிசெய்வும் மருத்துவ உதவி செய்பவர்கள், செஞ்சிலுவைச் சங்கத்தினர் அணியும் சின்னங்களாகும். வெண்மைநிறப் பிண்ணணியில் **செஞ்சிலுவை**, **செம்பிறை**, **செஞ்சிங்கம் மற்றும் கதிரவன்**, **செம்படிகம்** ஆகிய சின்னங்கள் இடம்பெறும் இச்சின்னங்கள் செஞ்சிலுவை வரலாற்றில் அதிகாரப்பூர்வமாக அதன் சின்னமாக இருந்தவையாகும். ஆனால் ஒரு சில சின்னங்கள் நீண்ட காலம் இல்லாதவையாகும்.

செஞ்சிலுவைச் சின்னம்

சின்னங்களின் பயன்
-----------------

இச்சின்னங்கள் பாதுகாப்புப் பயனையே முதன்மை நோக்கமாகக் கொண்டுள்ளது. போர் காலங்களில் மிகச் சிறந்த பாதுகாப்புச் சின்னமாக இதை ஜெனிவா ஒப்பந்தம் வகைசெய்துள்ளது. போர் காலங்களில் எல்லாத் தரப்பினரும் சேவை புரிவோரை எளிதாக அடையாளங்காண ஏதுவாக இச்சின்னங்கள் விளங்குகின்றன.

செம்பிறைச் சின்னம்

செஞ்சிலுவை சின்னம்
------------------

1864ஆம் ஆண்டு ஏற்பட்ட ஜெனிவா ஒப்பந்தம் வெள்ளை நிற அடிப்பரப்பில் சிவப்பு நிற சிலுவை அமைந்த அடையாளக் குறியீட்டை போர்ப்படையில் மருத்துவப் பிரிவில் பயன்படுத்தலாம் என அதிகாரப்பூர்வமாக ஏற்றுக்கொள்ளப்பட்டது.

செம்பிறைச் சின்னம்
------------------

பால்கன் தீபகற்பத்தில் 1876இல் இருந்து 1878 வரை நடந்த உருசிய துருக்கிப் போரின் போது செஞ்சிலுவைச் சின்னத்தை அணிவதற்கு பதிலாக செம்பிறைச் சின்னத்தை பயன்படுத்துவது என ஓட்டோமான் பேரரசு முடிவெடுத்தது. எகிப்தும் இச்சின்னத்தை பயன்படுத்த முடிவெடுத்தது. இதன் பிறகு இச்சின்னம் 1929இல் அங்கீகரிக்கப்பட்டது. ஏனைய முஸ்லிம் நாடுகளும் இச்சின்னத்தைப் பயன்படுத்திவருகின்றன.

செஞ்சிங்கம் மற்றும் கதிரவன் சின்னம்

செஞ்சிங்கம் மற்றும் கதிரவன் சின்னம்
-----------------------------------

ஈரான் 1924 இல் 1980வரை வெள்ளை அடிபரப்பில் சிவப்பு நிறத்தில் சிங்கம் மற்றும் கதிரவன் அமைந்த சின்னத்தைத் தேர்ந்தெடுத்துக் கொண்டது. 1929இல் இச்சின்னம் அங்கீகரிக்கப்பட்டது. 1980ஆம் ஆண்டில் ஈரான் இஸலாமியக் குடியரசானது அதன்பிறகு அந்நாடு செஞ்சிங்கம் மற்றும் கதிரவன் சின்னத்தினைக் கைவிட்டது.

செம்படிகச் சின்னம்

செம்படிகம் சின்னம்
------------------

**செம்படிகம்** என்னும் இச்சின்னத்தை இஸ்ரேலின் தேசிய சொசைட்டியும் வேறு சிலரும் பொதுவன ஒரு சின்னமாக இருக்க இதைப் பரிந்துரைத்தனர். பல்லாண்டுகலாக இச்சின்னத்தைப்பற்றிய விவாதம் இருந்துவந்தது. பின் 2005இல் இச்சின்னம் மூன்றாவது சின்னமாக அதிகாரப்பூர்வமாக ஏற்றுக்கோள்ளப்பட்டது.

மேற்கோள்
--------

வெளி இணைப்புகள்
---------------

* International Federation of Red Cross and Red Crescent Societies
* International Committee of the Red Cross